Presó provisional per a un dels quatre últims detinguts de l'atac nazi | NacióManresa\nper Pere Fontanals, 11 de juliol de 2012 a les 14:54 |\nLa furgoneta de Mossos dins del pàrquing dels jutjats de Manresa aquest dimecres al matí. Foto: Càndido Ramallo\nSegons ha informat el TSJC en un comunicat, després de prendre declaració als quatre detinguts, la jutgessa ha decretat llibertat provisional per a dos d'ells i l'obligació de comparèixer cada quinze dies al jutjat per al tercer. La declaració s'ha realitzat aquest dimecres al matí després d'un ample dispositiu policial que ha traslladat els detinguts des de la comissaria de Mossos de Manresa fins als jutjats.\nA tots quatre se'ls ha imputat dos delictes de lesions, un d'incendi, pertinença a banda organitzada de caràcter delictiu, temptativa d'assassinat i tinença il·lícita d'armes. Amb aquesta mesura són en total deu els integrants del grup neonazi relacionats amb aquests fets els que són en presó provisional sense fiança, tres més que s'han de presentar cada quinze dies al jutjat i dos que han quedat en llibertat provisional. Finalment, n'hi ha un que és menor i que està traspassat al Fiscal de Menors.\nEnhorabona a la Guàrdia Civil\nPer Anònim el 12 de juliol de 2012 a les 15:46\nGracies a la Guàrdia Civil en relació a aquest tema. Ells i els redactors d'aquest diari ja saven perquè. No penseu que desconeixem qui ha fet la tasca preventiva que ha donat aquest fruits.\nPer Anònim el 12 de juliol de 2012 a les 11:40\nQue és podreixi a la presó!\nPer Miquel R el 11 de juliol de 2012 a les 15:11\nFelicitats pel cobriment que esteu fent d'aquesta llastimosa notícia


Campions de la Copa Lleida! - EFAC Almacelles\nDiuen que les finals no s’han només de jugar. Diuen que les finals, encara que siguin d’un torneig de pretemporada que de res servirà a l’hora de la veritat, s’han de lluitar fins el final i guanyar. I això és el que va fer l’EFAC Almacelles aquest divendres al Camp Municipal de Mollerussa: guanyar la gran final de la Copa Lleida contra el FC Borges Blanques.\nÉs la segona vegada que conquereixen aquest títol els roig-i-negres, que van tornar a demostrar una gran ambició i que afronten la temporada amb les il·lusions més que renovades. Tot i que, segons el tècnic Ismael Mariani, encara falten molts aspectes per polir abans de rebre l’Ascó en el primer partit de la temporada, la veritat és que els d’Almacelles van convèncer de nou.\nUn exagerat 4-1 a favor dels almacellencs va ser el resultat d’un xoc molt més igualat i competit del que pot semblar veient el marcador. Això sí, la victòria va ser més que merescuda tenint en compte l’entrega d’un l’EFAC que no va deixar de perseguir el seu rival fins l’últim segon, fet que parla molt bé de la preparació física que han estat realitzant durant l’estiu.\nVan sortir directes a per la victòria des del primer segon els d’Almacelles, que de fet es van trobar amb un gol anul·lat al minut dos per un justíssim fora de joc d’Adrià. No es va fer esperar gaire més la primera diana vàlida del joc, ja que a l’11’ els d’Almacelles es van avançar gràcies a un endollat Oscar Imaz, que va baixar amb un meravellós control una llarga pilota de Piscu i va definir a la perfecció davant el rival.\nAmb un 1-0 que va poder augmentar Pato amb un potent xut des de més enllà del mig del camp, no es van relaxar els d’Ismael Mariani, que van signar una gran primera mitja hora en la qual van dominar el xoc i el joc, assumint el protagonisme i controlant el ritme. De nou, es van poder veure amb les grans alternatives en atac amb les quals comptarà aquesta campanya l’entrenador lleidatà, que a més a més va comprovar també el gran estat de forma defensiu dels seus.\nLamentablement, quan van perdre el control se’ls i perdre la paciència, es van veure una mica les seves carències. I això ho van saber aprofitar els de Borges, que van aprofitar un dels pocs errors a l’hora de fer el balanç defensiu dels almacellencs per a igualar el xoc amb una contra que va finalitzar Joel Guitart.\n1-1 va ser el resultat final de la primera meitat. A la represa, tot i que encara estem en pretemporada, el xoc va seguir guanyant en intensitat. I, especialment, en tensió sobre la gespa. Fet que va provocar que es visquessin alguns minuts de descontrol. Afortunadament, l’EFAC, que es podria haver quedat amb 10 perfectament, va saber reconduir la situació.\nVan saber esperar el seu moment els roig-i-negres, que no van veure premiada la seva insistència fins uns últims cinc minuts de partit en els quals Cheikh, es va convertir en l’autèntic protagonista. Va acabar signant tres dianes el davanter, que fins ara encara no s’havia estrenat amb la samarrete de l’EFAC Almacelles.\nPrimer, amb molta picardia, va marcar el 2-1 aprofitant una pilota que va deixar morta el porter rival dins l’àrea. El 3-1 el va signar en una contra de manual en la qual va arribar al segon pal. Finalment, va arrodonir la seva gran nit aprofitant la seva potència en una nova acció ràpida en la qual va imposar el seu físic i qualitat a l’hora de definir.\nBots d’alegria de l’EFAC al final dels 90’. Després del xiulet final, va arribar el torn d’aixecar la copa. Com en el 2017, l’encarregar de fer-la volar ben amunt va ser l’etern capità Edu Cons, al que posteriorment es van sumar els seus companys. Posteriorment, es van realitzar les tradicionals fotos amb el trofeif. Unes imatges que, de ben segur, quedaran per sempre en el seu record.\nLa consecució de la Copa Lleida va ser, segurament, el colofó a una gran pretemporada, on la plantilla s’ha compactat més ràpid del que segurament tothom esperava i ha anat evolucionant molt. Ara, toca anar partit a partit i veure què li depara la Primera Catalana a aquest ambiciós projecte.\nThis entry was posted in Informació Primer equip and tagged Copa Lleida, Crònica, Primer Equip, Primera Catalana. Bookmark the permalink.\nIsmael Mariani: “Es mereixien aquesta alegria” →


L'Eldense empata al Sabadell a l'últim minut | Sabadell - Web Oficial\nCE Sabadell: Jokin Ezkieta, Jordan Sánchez, Verdú, Juanjo, Pol, Lucas Viale, Migue (Franquesa, 82'), Adri Díaz (Jordi López, 65'), Ian González, Álvaro Clausí i Txomin (Max Marcet, 74').\nCD Eldense: Carlos Molina, Jose J. Amat, Carlos A., Ismael Marín, Kevin Sanz, Julien, Anaba (Álex Jiménez, 79'), Jose Sánchez (Juanjo Gracia, 61'), Manuel Gavilán, Samu López (Germán Torregrosa, 76') i Víctor Armero.\nGols: 1-0, 23', Ian González; 1-1, 90', Juanjo Gracia.\nÀrbitre: Pedro Sureda Cuenca (balear). Va amonestar als locals Pol i Jordan Sánchez i va expulsar al visitant Julien amb dos grogues.\nEstadi: Nova Creu Alta. 3.017 espectadors.\nEl partit va començar amb un domini aclaparador dels arlequinats. El Sabadell es va fer amb la possessió de la pilota i es va sentir molt còmode sobre el terreny de joc. Els atacs es succeïen a l'àrea de Carlos Molina en els primers minuts. Al voltant del quart d'hora de partit, Pol Moreno de cap a la sortida d'un córner i Migue amb un xut que Carlos va rebutjar, van tenir dues ocasions molt clares per avançar el seu equip al marcador. Als 23 minuts, el bon joc del Sabadell va donar resultat. Ian González va aprofitar un rebot dins l'àrea per enviar la pilota al fons de la xarxa i posar l'1-0.\nL'Eldense va intentar refer-se després del gol, però la superioritat del conjunt de Jose Solivelles era notable. A falta de deu minuts pel descans, Adri Díaz va poder anotar el segon aprofitant una pilota que va acabar passejant-se per l'àrea sense trobar rematador. Tot i que l'Eldense va tenir alguns moments de resplandor, el Sabadell va controlar la situació amb el marcador a favor i va marxar a vestidors amb un avantatge mínim.\nA la segona part, el guió va ser pràcticament el mateix. Un Eldense amb intenció de despertar i anar a per l'empat va xocar amb un Sabadell molt superior. Els arlequinats van seguir dominant la pilota. Tot i això, el conjunt de Mario Barrera va tenir algunes arribades sense cap tipus de perill. A poc a poc, el matx va convertir-se en un anada i tornada. Tots dos equips compartien la pilota.\nPerò als últims minuts, el Sabadell no va voler sorpreses. El conjunt arlequinat es va fer amb el control de la pilota i no va deixar a l'Eldense crear perill sobre la seva porteria. A falta de quatre minuts, Julien va veure la segona amonestació i va ser expulsat. Els visitants van haver de jugar al final en inferioritat numèrica i ho van saber fer. Al minut 90, Juanjo Gràcia va posar l'empat amb un xut creuat molt ajustat al pal esquerre. Al final, empat i un punt per a cada equip.


Fòrum de la colònia - Itinere\nEn el fòrum de la colònia tenien lloc les principals activitats comercials, administratives, lúdiques i socials de Tàrraco.\nHome » Monuments Patrimoni Mundial » Fòrum de la colònia\nEn el fòrum de la colònia tenien lloc les principals activitats comercials, administratives, lúdiques i socials de Tàrraco. A diferència d'altres ciutats de l'Imperi, a Tarragona el fòrum no es va situar a la cruïlla típica dels carrers del centre d'una ciutat romana, el cardus i el decumanus, sinó que es va establir a la part baixa de la ciutat. Estava situat dins de l'àrea residencial, al costat de les muralles i sobre un turó amb molt bona visibilitat sobre el port.\nDatat en la primera meitat del s. I a.C., era la seu de l'administració local de la colònia de Tàrraco i el seu centre religiós i social. També tenia una funció de mercat públic obert a tots els habitants de la ciutat. Estava format per una gran plaça amb edificis públics, temples, una basílica, la cúria, locals comercials i estàtues dedicades als personatges més importants de Roma i de Tàrraco.\nMolt interessant: si visiteu el fòrum, podreu comprovar que els carrers actuals situats al voltant de les restes romanes del fòrum es troben a una alçada menor que el monument. Aquests carrers, excavats en el terreny com una trinxera, van ser traçats a inicis del segle XX. En alguns punts de Tarragona, la ciutat actual se situa a una cota més baixa que l'antiga ciutat romana. Això es deu al fet que el relleu de Tàrraco era molt diferent al de l'eixample actual.


Ciutats amb rodes compartides (Albert Cuesta)\nCiutats amb rodes compartides\nEls serveis digitals de lloguer de vehicles guanyen terreny, però les preferències de mobilitat dels usuaris i els incentius econòmics fan que la seva implantació a Barcelona encara sigui inferior a la de Madrid\n6 min. 04/06/2018 19:18\nJa fa uns anys que els nous serveis digitals de mobilitat urbana estan conquerint els carrers de les grans ciutats del món: els smartphones han renovat el model tradicional del lloguer de vehicles i amb una aplicació connectada a la targeta de crèdit ara pots disposar d’un cotxe, una moto o una bicicleta durant l’estona que et calgui. Són un bon complement dels vehicles compartits per excel·lència, els del transport públic. El mercat hi és: acostumats per Netflix i Spotify a substituir la propietat dels béns immaterials pel pagament per ús, els consumidors digitals estan disposats a aplicar-ho també als objectes materials, fins al punt que els fabricants d’automoció ja tenen clar que en un futur no gaire llunyà vendran més cotxes a gestors de flotes que a usuaris finals. Els avantatges per al medi ambient i per a la comoditat també són clars: considerant que la majoria dels cotxes es passen aturats més del 80% de la seva vida, compartir-los entre diversos usuaris contribueix a reduir la quantitat de vehicles en circulació. Orazio Corva, director de Car2Go a Espanya, assegura que a les 26 ciutats del món on ofereixen servei cadascun dels seus vehicles elèctrics ha tret dels carrers entre set i onze cotxes particulars.\nAra bé, el fenomen dels vehicles d’ús ocasional no es propaga de manera uniforme. A Madrid hi conviuen almenys quatre plataformes digitals de cotxes compartits en modalitat flotant: l’agafes on el trobes i el deixes on vols -o pots-: la citada Car2Go, eMov, Ziti i Wible. En menys de tres anys d’activitat, la primera ja presumeix de 200.000 clients i la segona de més de 170.000, que ocupen els cotxes fins a 15 vegades al dia durant un període mitjà de 20 minuts. Però cap d’elles opera a Barcelona, on l’oferta es redueix de moment a Avancar, que funciona de manera circular: cal retornar el cotxe al mateix aparcament on es va recollir. En part el motiu de la diferència és l’actitud dels ciutadans cap al transport urbà. Segons l’estudi de mobilitat digital que l’escola de negocis ISDI presentarà aquesta setmana, un 29% dels madrilenys fan servir el cotxe cada dia, mentre que entre els barcelonins aquesta proporció baixa al 13%. Dionís Guzmán, el director d’ISDI a Barcelona, explica que a la capital catalana una quarta part dels ciutadans es desplacen en metro, una proporció semblant a la de Madrid, però abans d’optar pel cotxe encara hi ha un 17% que prefereixen l’autobús. Però Corva apunta un altre motiu per a la diferència: les zones d’aparcament regulat. L’ajuntament de la capital de l’Estat incentiva l’ús de les plataformes de cotxe compartit dispensant-les de l’obligació de passar pel parquímetre mentre el vehicle no circula, amb la justificació que els cotxes de les seves flotes (500 Smart de Car2Go, 600 Citroën d’eMov, 500 Renault de Zity, 500 Kia de Wible) són elèctrics. A Barcelona, en canvi, els mateixos cotxes haurien de pagar la zona blava o verda, amb un cost addicional que neutralitzaria el model de negoci. Miquel Roca, director de projectes i innovació del RACC, confirma aquest aspecte com a motiu de la diferència entre les dues ciutats. De fet, ara mateix és objecte de negociació entre l’Ajuntament de Barcelona i les plataformes interessades a implantar-se aquí, com la citada Car2Go. De moment, alguns actors s’adapten a les condicions vigents: Seat va comprar fa uns mesos la plataforma Respiro, nascuda a Madrid amb el mateix model que Avancar, i es prepara per obrir-la a Barcelona. I el seu centre d’innovació Metropolis Lab té en marxa una prova pilot a la ciutat amb 10 Mii elèctrics a disposició dels empleats de les empreses instal·lades al Pier 01. A l’Ara.cat podeu veure un reportatge sobre el funcionament del servei.\nEl que sí que funciona molt bé a Barcelona són les motos elèctriques compartides. Tractant-se d’una de les capitals europees amb més ús de les dues rodes, és el territori ideal per a serveis com eCooltra, Muving, ioScoot i Yugo. Guzmán suggereix que el bon clima de la ciutat és un dels motius principals de l’èxit, com també ho és per a la proliferació de serveis de bicicletes de lloguer: al veterà Bicing municipal, que està pensat per a residents i aplica un model mixt a cavall entre el lloguer flotant i el circular, ja que les bicicletes s’han de deixar en una estació de la mateixa xarxa però que pot ser diferent de la d’origen, s’hi han afegit altres de més adequats per a visitants com Donkey Republic i Drop Bikes, que operen amb el model flotant. Això és el que amoïna alguns municipis, que no volen que els passi el mateix que a les ciutats xineses de Shenzhen i Guangzhou, on els carrers són plens de bicicletes llogades i abandonades perquè als seus propietaris, Mobike i Ofo (amb suport de Tencent i Alibaba, respectivament), els surt més a compte substituir-les que recuperar-les i tornar a posar-les a punt. La proliferació d’aquesta brossa amb dues rodes posa en qüestió els teòrics beneficis mediambientals dels serveis i està frenant la seva expansió a la resta del món.\nTambé té el seu interès observar els factors empresarials dels nous models de modalitat compartida. Mentre els serveis de dues rodes acostumen a néixer en la nova economia i compren els vehicles a fabricants establerts (les motos elèctriques de Muvin són de la catalana Torrot i les d’eCooltra de la polonesa Govecs), al darrere de tots els serveis de cotxes hi ha marques d’automoció i altres empreses de l’economia tradicional: Car2Go és propietat de Daimler i fa pocs mesos s’ha fusionat amb DriveNow, el seu homòleg de BMW; eMov ho és del grup PSA (Peugeot, Citroën, Opel) en aliança amb l’empresa d’aparcaments Eysa; Ziti està impulsada per Renault i Ferrovial, i Kia i Repsol han muntat Wible. Avancar és propietat de Zipcar, filial del gegant de lloguer Avis. I a Drivy, per al lloguer de cotxes entre particulars, hi participa l’asseguradora alemanya Allianz. La diversificació de les empreses de tota la vida arriba fins i tot als taxis: el propietari de la plataforma myTaxi -que en el seu moment va absorbir el seu rival Hailo-és Mercedes. En tot cas, l’activitat és tan alta que el millor que podem fer els usuaris és recórrer a aplicacions multimodals com Free2Move o RACC Trips, que recullen en una mateixa pantalla totes les opcions de transport compartit que tenim a l’abast allà on ens trobem, per poder triar la que ens convingui més.\nSEAT prova a Barcelona un servei de 'car sharing' amb cotxes elèctrics\n‘Bike sharing’: arriba el malson que arrasa la Xina


Ja han canviat la barana, però és mou (molt)! – AMPA Isaac Peral\nJa han canviat la barana, però és mou (molt)!\nA finals de novembre, algun brètol va cremar un cotxe abandonat que hi havia aparcat davant de l’escola a la façana del carrer Isaac Peral. L’incendi, molt aparatós, va socarrimar la façana i ennegrir la barana de l’entrada i el voral.\nTant des de la Direcció de l’escola com de la Junta de l’AMPA es varen adreçar cartes a l’Ajuntament demanant que ho netegessin i canviessin la barana. Finalment, després de contactes reiterats, la Regidora de via pública ens va contestar fa cosa de dues o tres setmanes, dient que l’acera ja l’havien netejat, cert, i que ens canviarien la barana. El tema de la façana deia la carta no els hi corresponia a ells, (amb un agran mostra de coordinació entre els departaments de l’Ajuntament). A l’AMPA no ens consta que el PAME se’ns hagi adreçat.\nFinalment amb un temps rècord, el passat divendres dia 22 de febrer -gairebé tres mesos- varen canviar la barana. Però belluga molt!!! (aportarem les proves en vídeo així que ho tinguem apunt).\nPublicat el 26/02/2008 05/10/2017 Autor ampaisaacperalblogCategories Uncategorized\nAnterior Entrada anterior: Preinscripció per al curs 2008-2009\nSegüent Entrada següent: Escola de Pares AMPA Isaac Peral


Avís legal - Espai Cràter\nINFORMACIÓ GENERAL DE LA SEU ELECTRÒNICA www.espaicrater.com\nHas accedit al web d’Espai Cràter\nwww.espaicrater.com, a través del qual s’accedeix a la plataforma, és un domini de l’Ajuntament d’Olot, amb NIF: P1712100E i domicili social al Passeig Bisbe Guillamet, 10, 17800 Olot (Girona). Mitjançant el domini www.espaicrater.com, l’empresa gestiona el seu portal web, sense perjudici que, puntualment o de manera permanent, hi pugui haver altres adreces electròniques que també permetin accedir als continguts i serveis prestats a través del lloc web www.espaicrater.com.\nEn cas que per utilitzar determinades funcions o serveis es requereixi el registre de l’usuari, aquest registre s’efectuarà mitjançant formularis de recaptació de dades i amb subjecció a les prevencions de la legislació de protecció de dades personals que es descriuen en aquest avís legal.\nEls drets d’explotació de la propietat intel·lectual i industrial del portal www.espaicrater.com són titularitat de l’Ajuntament d’Olot. Això inclou els continguts, vídeos, àudios, textos, dissenys, fotografies, bases de dades, imatges i altres elements gràfics, el seu codi font, disseny, estructura de navegació, informacions, així com qualsevol altra creació protegida per les lleis estatals i els tractats internacionals sobre propietat intel·lectual i industrial. Per tant, correspon a l’Ajuntament d’Olot l’exercici en exclusiva dels drets d’explotació en qualsevol forma i, en concret, dels drets de reproducció, distribució, comunicació pública i transformació. Qualsevol ús o reproducció que els usuaris facin d’aquests continguts, o d’altres que es puguin incloure en el futur, s’han de fer seguint les previsions i respectant les limitacions de la normativa de propietat intel·lectual i en qualsevol cas amb l’autorització de l’Ajuntament d’Olot sense perjudici dels límits que estableix el Reial Decret 1/1996, del 12 d’abril, pel qual s’aprova el text refós de la Llei de propietat intel·lectual.\nL’Ajuntament d’Olot fa explícita una reserva de drets amb caràcter general respecte del conjunt dels continguts difosos en el lloc web que són objecte de propietat intel·lectual i industrial. En cap cas s’entendrà que el fet de permetre als usuaris l’accés a la pàgina web implica una renúncia, transmissió, llicència o cessió, total ni parcial, d’aquests drets per part de l’Ajuntament d’Olot.\nLa presentació d’una pàgina del portal www.espaicrater.com o qualsevol contingut d’aquesta pàgina en un web que no pertanyi a l’Ajuntament d’Olot per mitjà de qualsevol tècnica o procediment, incloent-hi framing, in line, linking, etc.\nL’extracció d’elements del lloc web que causi perjudici a l’Ajuntament d’Olot d’acord amb les disposicions vigents.\nL’ús comercial dels continguts del lloc web www.espaicrater.com.\nL’ús de marques o signes distintius, logotips, combinacions de colors, estructura, disseny i, en general, símbols distintius de qualsevol naturalesa, propietat de l’Ajuntament d’Olot, sense el coneixement i l’autorització corresponent de l’empresa.\nProvocar danys en els sistemes físics i lògics de l’Ajuntament d’Olot, dels seus proveïdors o de terceres persones; introduir o difondre a la xarxa virus informàtics o altres sistemes físics o lògics que siguin susceptibles de provocar danys anteriorment esmentats.\nL’Ajuntament d’Olot es reserva el dret de modificar els continguts del web i d’eliminar-los, així com també de limitar o impedir l’accés al web, ja sigui temporalment o de manera definitiva, sense notificació prèvia. Els continguts disponibles a través de www. espaicrater.com són posats a disposició de l’usuari per l’Ajuntament d’Olot a partir d’informacions generades per ella mateixa o procedents de tercers. L’Ajuntament d’Olot procura que aquests continguts siguin de la major qualitat possible i estiguin raonablement actualitzats, però no en garanteix la utilitat, idoneïtat, exactitud, exhaustivitat, pertinència i/o actualitat. L’usuari pot dirigir-se a l’Ajuntament d’Olot per contrastar l’exactitud i actualitat dels continguts a través de l’adreça de correu electrònic i atenciociutadana@olot.cat. En conseqüència, i llevat del que disposen les normes imperatives que siguin aplicables, l’Ajuntament d’Olot no assumeix cap responsabilitat davant de l’usuari derivada de l’existència d’informacions errònies, inexactes, no exhaustives, impertinents o no actualitzades.\nL’Ajuntament d’Olot no es fa responsable de l’accés tècnic, la informació o dels continguts d’altres pàgines web a les quals remet o amb les quals es pugui enllaçar des del portal www.espaicrater.com.\nL’Ajuntament d’Olot no s’identifica necessàriament amb les opinions expressades pels seus col·laboradors.\nL’Ajuntament d’Olot es reserva el dret de denegar o retirar l’accés als seus websites i/o els serveis oferts sense necessitat d’avís previ, a instància pròpia o d’un tercer, a aquells usuaris que incompleixin les condicions establertes en aquest avís legal.\nEl portal www.espaicrater.com pot oferir accions de participació específiques als usuaris, tals com la presentació de projectes o propostes relacionades amb l’activitat de l’Espai Cràter. La participació en qualsevol acció serà voluntària i suposarà l’acceptació de les condicions que en cada cas s’estableixin i que l’usuari haurà d’acceptar expressament. Les accions de participació es dirigiran, bàsicament, a majors de 18 anys.\nEl portal www.espaicrater.com disposa de funcionalitats d’accés a xarxes socials i seccions de caràcter públic, entenent com a tals aquelles que són accessibles per a tots els usuaris per interactuar amb possibilitat d’inserir comentaris, enllaços, elements multimèdia, imatges, etc. En determinats casos es podrà sol·licitar el registre de l’usuari.\nResponsabilitats: l’Ajuntament d’Olot no es fa responsable del contingut dels missatges, informacions, opinions que efectuïn els usuaris i es reserva el dret d’impedir l’accés a continguts il·lícits o il·legítims o que puguin perjudicar drets legítims de qualsevol tipus, o de retirar o eliminar els que s’hagin aportat, en especial en cas d’incompliment d’aquestes condicions.\nPropietat intel·lectual: l’Ajuntament d’Olot tindrà dret a reproduir, modificar, adaptar i publicar, incloent-hi la comunicació pública, els continguts, ja siguin textos, fotografies, gràfics, etc., amb l’objecte de promoure la secció a la qual s’han tramès, així com per utilitzar-los en les activitats de l’Ajuntament d’Olot, en qualsevol format i suport. La llicència és gratuïta i s’estableix pel temps fins al seu pas al domini públic que permeti en cada moment la legislació de propietat intel·lectual vigent. Els usuaris només enviaran continguts dels quals siguin els autors originals o disposin dels drets del seu titular, sense perjudici d’informar de la URL del propietari o drethavent per enllaçar amb aquests continguts.\nL’Ajuntament d’Olot no retornarà cap contingut dels tramesos ni adquireix cap obligació de contestar als usuaris.\nL’Ajuntament d’Olot es reserva el dret de modificació unilateral de les condicions establertes en aquest avís legal en qualsevol moment, en la seva totalitat o parcialment. La modificació té efectes des de la seva publicació en la pàgina web; més concretament, des de la seva inserció en el link “Avís Legal”.\nL’Ajuntament d’Olot aconsella que cada vegada que els usuaris accedeixin a la pàgina web llegeixin aquest avís legal.\nL’Ajuntament d’Olot perseguirà l’incompliment d’aquestes condicions així com qualsevol utilització indeguda dels seus llocs web exercint totes les accions civils i penals que li puguin correspondre per dret.\nL’Ajuntament d’Olot no pot garantir que el portal i el servidor estiguin lliures de virus, motiu pel qual no es fa responsable dels danys o perjudicis que es puguin causar per aquestes anomalies o qualsevol altra d’índole tècnica.\nEls litigis derivats de l’aplicació de les condicions d’aquest avís legal es regiran per la Llei espanyola. L’Ajuntament d’Olot i l’usuari, amb renúncia expressa a qualsevol altre fur, se sotmeten al dels jutjats i tribunals de la província de Girona.


Mor Belén Ordóñez, germana de Carmen Ordóñez | wikiNoticia\nHas vist faltes en alguna notícia? WikiNoticia la fem entre tots! Si et registres podràs corregir els errors que has vist. Llegeix com funciona WikiNoticia o registrat!\tMor Belén Ordóñez, germana de Carmen Ordóñez\nEntreteniment\t- Premsa Rosa\tdivendres, 3 d'agost de 2012 13:33\tBelén Ordóñez, germana de Carmina o Carmen Ordóñez, moria aquest matí a conseqüència d'un emfisema pulmonar i després d'estar ingressada durant mesos. Ordóñez tenia 56 anys.\nLa veritat és que Belén Ordóñez arrasatraba des de feia anys varis problemes de salut, però en els últims mesos va empitjorar ja que estava afligida d'un greu emfisema pulmonar i al que s'havien de suma diverses complicacions cardíaques.\nLa mort de Belén Ordóñez aquest matí als 56 anys, haurà recreat per a molts el moment en el qual moria la seva germana Carmen Ordóñez en 2004. Ambdues germanes sempre van estar molt unides i segurament Belén mai va superar la falta de Carmina.\nLa filla d'Antonio Ordóñez portava en la residència per a convalescents situada en el centre de Madrid on vivia des de feia uns mesos.\nLa sevillana va complir els 56 anys feia cinc dies, i encara que el seu estat era feble, mesos enrere encara va treure forces per aparèixer en televisón, molt desmillorada, però declarant que estava “animada i amb ganes de viure”.\nBelén Ordóñez havia estat ingressada al començament de Julio en un hospital i amb un estat que va ser a punt de costar-li la vida. Sofria seriosos problemes respiratoris acrescuts pel seu hàbit al tabac que havien afeblit considerablement la seva salut.\nL'última vegada que la hi vió en públic o que de fet va aparèixer fora de la residència en la qual vivia va ser el passat 21 de Julio quan va sortir a menjar per celebrar el seu aniversari. Aquest mateix dia el seu nebot Cayetano Rivera i la seva núvia, Eva González, li havien visitat i passat el matí amb ella.\n“Compleixo 56 anys i gràcies a Déu els compleixo. Això és una cosa que no va a millorar molt més perquè és crònic però em sento una mica millor. Haig de tenir paciència“, van ser les declaracions aquest dia per part d'Ordóñez i davant les preguntes de la premsa.\nBelén Ordóñez, la germana de Carmen Ordóñez\nEncara que molt coneguda al món de la premsa rosa, i sobretot en els últims anys arran de la mort de la seva germana, Belén Ordóñez semblava que sempre havia viscut a l'ombra dels flaixos que se li dedicaven a Carmina.\nLa menor de les dues filles del torero Antonio Ordóñez, sempre es va mostrar una mica més esquiva a aparèixer en els mitjans, encara que ja dic que la mort de Carmen la va col·locar a ella en primera línia i de fet cada vegada que es parlava de la “divina” , ella era convidada.\nMalgrat aquesta vida en la “ombra” la veritat és que Belén Ordóñez també va tenir una vida plena d'històries d'amor, si bé es va casar en dues ocasions, amb Juan Carlos Beca Belmonte, “un noi maquíssim, molt elegant i amb molta personalitat”, segons les seves pròpies paraules en el seu emotiu lliuro Records; i la segona amb el novillero equatorià José Luis Cobo.\nLa sevillana tenia a més una filla anomenada també Belén fruit de la seva relació amb Treball, al que ella va considerar el “gran amor de la seva vida”.\nMolts dels quals la van acompanyar en la seva vida, i de fet la seva pròpia família, consideraven que Belén va sofrir un abans i un després en el moment en el qual va perdre a la seva germana amb la qual tenia una estreta relació i la mort de la qual mai va poder superar. De fet els seus problemes de salut van empitjorar després de perdre a la seva germana.\nUs deixo video d'una de les últimes aparicions de Belén Ordóñez:\nTerelu Campos es lleva la perruca en Hola després de superar la seva malaltia\nLa separació de Kristen Stewart i Robert Pattinson


Roger Torrent insta a ampliar la convocatòria d'agost dels Next Generation\nInici > El conseller Torrent insta al Govern espanyol a ampliar el termini dels ajuts Next Generation convocats a l’agost «per garantir que arribin a les empreses que més ho necessiten»\nEn una carta al Ministeri d’Indústria, Roger Torrent titlla «d’incomprensible» la gestió dels Next Generation | EMPRESA\nEl conseller d’Empresa i Treball, Roger Torrent, ha instat al Govern espanyol a ampliar el termini de les línies d’ajut dels fons Next Generation. D’aquesta manera, Torrent espera garantir que els ajuts disponibles aquest agost per tal de «arribin a les empreses que més ho necessiten». El conseller ha traslladat les semes demandes a la Ministra d’Indústria, Comerç i Turisme, Reyes Maroto, mitjançant una carta.\nEn aquest escrit, Roger Torrent ha criticat la convocatòria de dues línies dels Next Generation «en ple mes d’agost i sense avís previ». Una d’aquestes línies està orientada a donar suport a les empreses industrials perquè promoguin la seva transformació digital i la millora de la sostenibilitat. L’altre vessant té l’objectiu d’impulsar projectes industrials de recerca, desenvolupament i innovació en la indústria manufacturera.\nRoger Torrent destaca «la indignació del teixit empresarial» per la gestió dels Next Generation\nEn la mateixa missiva, Torrent ha fet arribar a Reyes Maroto «la indignació» causada per la gestió dels fons europeus. Aquest malestar, segons el conseller, és compartit «en el teixit empresarial català i també entre els agents econòmics connectats amb la petita i mitjana empresa del país». A més, el titular d’Empresa i Treball ha destacat la necessitat «d’un calendari, uns terminis i la informació adequada perquè les empreses susceptibles a acollir-s’hi puguin fer-ho efectivament».\nPer això, Torrent ha demanat a la Ministra que «escollit al sector empresarial català». També ha reiterat que cal «modificar i adaptar les característiques de les noves línies d’ajuts». Especialment, remarca, aquelles previstes d’estar disponibles durant l’agost. En aquest sentit, Roger Torrent considera imperatiu «ampliar terminis i millorar la comunicació dels Next Generation».\nTorrent reitera la necessitat que els fons es gestionin des de Catalunya\nD’altra banda, el conseller Torrent ha indicat en la seva carta que tots aquests problemes s’haurien pogut evitar «si s’apliqués de manera efectiva el principi de subsidiarietat per a la gestió dels Next Generation». A més, ha recalcat la «necessitat que els fons estiguin gestionats des de Catalunya», ja que «qui millor coneix les necessitats i el funcionament del teixit empresarial, especialment de les pimes, són les administracions properes».\nPots llegir la carta del conseller Torrent adreçada a la Ministra d’Indústria en aquest enllaç.


La pressumpta ‘trumpofòbia’ i els riscos del periodisme opinatiu | o / 52.423\nLa pressumpta ‘trumpofòbia’ i els riscos del periodisme opinatiu\nPOL FERNÀNDEZ- Podem afirmar que existeix un periodisme opinatiu? Acadèmicament parlant, els gèneres periodístics d’opinió presenten característiques pròpies i diferenciades d’altres perfils de continguts: la objectivitat que -teòricament- ha de articular la informació periodística es dil·lueix i els límits de la veritat, si ja de per sí són difusos, es difuminen encara més.\nAixò no és negatiu per se: plantejar punts de vista a través dels quals enfocar una qüestió pot ser molt enriquidor. Ara bé, cal exigir-li a les columnes els mateixos mínims de rigor que a qualsevol altre article.\nAquestes qüestions, entre d’altres, m’apareixen després de llegir ‘Trumpofòbia’, un dels articles més extensos de la secció d’Opinió de La Vanguàrdia -concretament, de dilluns 14 de març. En aquest article, signat per Edward Luttwak,- escriptor i consultor per al govern i l’exèrcit dels Estats Units- equipara la figura del presidenciable Donald Trump a la de l’expresident nord-americà Ronald Reagan. Les campanyes de descrèdit cap a ambdós són, segons Luttak, equiparables en la seva magnitud i la seva manca de fonament. I malgrat acceptar que l’estil de Trump pot resultar ‘vulgar’ a algunes persones, el discurs de fons és acceptable. Fins i tot, arriba a afirmar que aquells contraris a la victòria de Trump podrien descobrir en ell ‘un bon administrador del bé comú’, basant-se en l’exitosa planificació estratègica i econòmica de la seva campanya electoral.\nDeixarem a banda les valoracions sobre la figura de Reagan; no escauen, malgrat que no deixa de ser una evidència de la ideologia de l’autor. Ens centrarem, doncs, a analitzar algunes de les afirmacions més controvertides del text en relació al posicionament del magnat immobiliari respecte les qüestions d’immigració i medi ambient.\nEl primer símptoma de manca de fonament objectiu de la peça el trobem en la primeríssima línia:\n“A diferència del temor a l’islam que és una resposta racional a la violència islamista a tot el món“ (sic)\nQuè dir? Deontològicament parlant, crec que no hi ha cap text que pugui acceptar com a publicable una generalització tan gratuïta. El fragment ve a dir que l’islamofòbia té més lògica que els prejudicis cap a Trump. Anem a veure, però, si les crítiques que Luttwak menysprea tenen pes.\n“És veritat que va començar el camí cap a la Casa Blanca denunciant els presumptes delictes comesos per immigrants il·legals de Mèxic, però vistos els seus orígens i història personal, cal dubtar seriosament de la sinceritat dels seus sentiments antimexicans. Certament ha de trobar la manera de desfer els greuges, començant per exemple amb una elogiosa disculpa, però ningú no hauria de considerar Trump un racista per aquestes observacions“ (sic)\nLa suavitat de les paraules de Luttek contrasta amb la duresa de les de Trump. Una petita recerca entre els seus incomptables tweets ens aclareix a quines declaracions no deu fer referència Luttwak\nDiferents tweets del posicionament de Trump sobre la immigració llatinoamericana- FONT: Twitter\nQue cadascú prengui les seves paraules com consideri oportú.\nHi ha temes, però, on la manca d’objectivitat -i de la més mínima pretensió d’assolir-la- arriben a l’extrem. Em refereixo a la qüestió del canvi climàtic: com assenyalava l‘edició mexicana de El Economista, Obama va tenir un enfrontament verbal amb el candidat pel seu posicionament al respecte. Com altres membres del Partit Republicà d’EUA, considera que és una qüestió sobredimensionada, malgrat que l’actual president del país li recorda que el 99,5% dels científics avalen l’existència del fenomen climàtic. Luttwak considera, però, que la reivindicació de la necessitat de canvis en les polítiques contra la contaminació i el desgast de l’entorn són únicament ‘entusiasme mediambientalista‘.\nAltres mitjans europeus -que per allò de la distància semblen mínimament més fiables- també es fan ressò de les declaracions del polèmic republicà. Destaca entre ells la BBC Món, que en un to quasi còmic alhora que molt encertat ressalta alguns dels punts de vista més controvertits de Trump.\nArribats a aquest punt, apareixen preguntes irresolubles però necessàries: amb quin criteri La Vanguardia decideix publicar aquesta peça, sigui quin sigui l’estatus del seu autor? I per altra banda, quina qualitat periodística atribueix al mitjà la publicació d’una peça amb una falta de veracitat -crec que perceptible de manera no subjectiva- tan gran?\n← Ada Colau vs. dos militars\nTragèdies a Europa vs tragèdies a l’Àfrica →


La Universitat de Salamanca i Bancaixa presenten les Beques Internacionals Bancaixa - Prensa Fundación Bancaja\nLa Universitat de Salamanca i Bancaixa presenten les Beques Internacionals Bancaixa\n<?xml:namespace prefix = st1 /> La Universitat de Salamanca i Bancaixa han presentat hui la tercera edició de les Beques Internacionals Bancaixa (BIB). A l’acte, que ha sigut presidit per Manuel Alcàntara, Vicerector de Relacions Internacionals i Cooperació, hi ha assistit Juan Carlos Soriano, del Departament de Joves de la Fundació Bancaixa, i nombrosos representants acadèmics i empresarials.\nLes Beques Internacionals Bancaixa tenen l’objectiu d’estimular la mobilitat internacional dels estudiants per mitjà d’ajudes econòmiques. D’esta manera, els estudiants poden cursar els seus estudis en universitats de tota Amèrica, Austràlia, Àsia i Europa. El termini de sol·licitud de les beques, que poden ser per a un o dos semestres, estarà obert fins a dimarts que ve 18 de desembre.\nEsta nova convocatòria amplia i augmenta el nombre de beques que ja va permetre que 45 estudiants de la Universitat de Salamanca realitzaren els seus estudis a l’estranger, l’any passat.\nBancaixa destina 3,4 milions d’euros a les Beques Internacionals Bancaixa, a les quals ja s’han subscrit 45 universitats de tot Espanya. El 2006, més de 2.800 estudiants van cursar els seus estudis en universitats d’altres països.\nSeguint esta línia de compromís amb els joves, Bancaixa ha firmat recentment un acord de col·laboració amb la Fundació Universitat Empresa de València – ADEIT, pel qual s’atorgaran 250 beques per realitzar pràctiques en empreses europees a universitaris de totes les universitats espanyoles i de qualsevol titulació, amb la denominació BEQUES BANCAIXA LEONARDO ADEIT.\nEnguany, l’entitat destinarà a la seua Obra Social un total de 74,7 milions d’euros, el que suposa un increment superior al 25%, que la converteix en la tercera caixa d’estalvis d’Espanya per fons destinats i en la de major creixement percentual d’este pressupost en el present any.


SOM DE PÍCNIC: Àrea de pícnic El Bosquet, Moià, Moianès\nInspirats en el bloc de fonts de la web Encos hem estat en aquest petit indret a les afores de Moià. Les fotos són del diumenge al matí.\nConsta d'1 sola taula de pedra força gran, hi deuen cabre unes 12/14 persones; depenent de l'hora pot tenir ombra, però no molta. Des de la taula es tenen vistes de Moià, l'entorn és molt bonic i tranquil. Hi ha una petita explanada i la font que porta el mateix nom que l'indret.\nNo tindreu problema per deixar el cotxe.\nCoordenades de GPS: 41°49'9.87"N 2° 6'31.69"E\nAccés Entrant a Moià pel Sud heu de seguir per la C-59 creuant Moià direcció L'Estany i girant pel carrer Doctor Greogorio Marañon, continuant pel carrer Passarell fins que trobareu el final de la zona urbanitzada, heu de pendre una pista forestal que surt davant i seguir durant aproximadament 1,5km, la pista és de condicions bones (però pot variar si plou molt) passareu per davant del Parc del Molí Nou, seguiu endant fins a la bifurcació, aneu cap a la dreta (cap a l'esquerra hi ha el pantà) i en 500 metres hi arribareu.\nParc el Molí Nou\nFont de Montvi de Dalt\nSota la Surgènca, Parc Prehistòric de les Coves del Toll\nMoià: No us perdeu el pantà de Moià, està al costat de l Parc del Molí Nou, (hi passareu per davant per anar a El Bosquet), uns metres més enllà del pantà (riera de Castellnou amunt) hi ha un gorg amb un salt d'aigua.\nSanta Maria de L'Estany, L'Estany\nPublicat per Marta Dachs a 0:07


Investidura colorida de teatre – en veu alta\nDesembre 22, 2010 / Roger / 1 comentari\nQue hi hagi la necessitat de fer una segona volta en la investidura del futur President de la Generalitat quan hi ha un empat tècnic entre dos candidats sorgits d’unes eleccions, té un cert sentit a efectes bàsicament de pactes postelectorals i d’obtenció de suports parlamentaris. Un exemple en seria la darrera investidura de Montilla, malgrat que llavors els pactes ja estaven consumats abans dels comissis.\nPerò que en la conjuntura política postelectoral de Catalunya hi hagi d’haver segona volta em fa pensar que estem vivint davant d’una circumstància basada en l’absurd de la tècnica del dret parlamentari. I dic això perquè més candidats a presidents de la Generalitat avui no n’hi ha cap més que en Mas. I agradi o no, la voluntat del poble de Catalunya ha estat aquesta i no té sentit agonitzar més un debat d’investidura quan el que cal és que el Govern de la Generalitat comenci a treballar i posi els fonements de la recuperació econòmica així com de la resta de temes de l’agenda política que cal afrontar.\nAbsurd que la resta de partits polítics s’hagin aliat 6 contra 1 en el seu vót en contra del candidat de CiU. Puc entendre que no comparteixin el discurs d’investidura del candidat a President, però posar pals a les rodes amb un no, no ajuda a res més que a retrassar l’activació del nou govern. I menys explicable per a la gent del carrer serà, veure que alguns partits polítics passin del no a l’abstenció previsible que hi haurà en la segona volta.\nEn definitiva, que la celebració de la investidura està colorida d’un teatre que hauria de prendre exemple de Gran Bretanya, on el govern de coalició de conservadors i liberals ja estava funcionant a la setmana de les eleccions. I seguir aquest exemple d’eficiència passa incondicionalment per reformar la llei i donar-li major operativitat.\nDesembre 23, 2010 at 16:40\nAixò potser només demostra que pensen seguir utilitzant les politiques del “això no, perquè ho dius tu” Aquesta manera d’actuar ja és prou greu i contraria si les coses van però, fer política destructiva o posar pals a les rodes en plena crisi com dius, no només es irresponsable sinó que també és no voler tirar endavant aquesta societat que cada vegada més, està cansada i s’allunya dels polítics


Totes | PAM projectes\nAll posts in Totes\nBy admin On 24 mar�, 2016 In Totes, Visites d'Obra With No Comments Permalink\nBy admin On 24 mar�, 2016 In Totes, Uncategorized, Visites d'Obra With No Comments Permalink\nBy admin On 16 febrer, 2016 In Totes, Visites d'Obra With No Comments Permalink\nBy admin On 9 novembre, 2013 In Totes, Visites d'Obra With No Comments Permalink\nJa estem acabant una ampliació d’un garatge i terrat d’una casa en filera a Ripoll.\nTal com defineix el pla d’ordenació de la zona l’habitage disposa d’edificabilitat en planta baixa per realitzar l’ampliació. Aixó ha permès ampliar i aconseguir més espai per la família de la casa en planta baixa i aconseguir un terrat en primer pis.\nPodem veure una foto d’abans i el després.\nPAM al Nou9 com a emprenedors valents\nBy admin On 18 mar�, 2013 In Activitats, Publicacions, Totes With No Comments Permalink\nHem sortit al Nou9 com a Emprenedors valents.\n“Els emprenedors són gent que ara necessitem més que mai per superar els moments que passem”\nClica per llegir la noticia.\nComencem una reforma a Ripoll\nBy admin On 20 febrer, 2013 In Totes, Visites d'Obra With No Comments Permalink\nIniciem una nova reforma al Raval de l’Hospital de Ripoll, situada en un carrer semi-peatonal estret, històric de Ripoll, que condueix de l’antic Hospital (actualment Arxiu comarcal) fins a la Capella de Sant Miquel de la Roqueta.\nEs tracta d’una Reforma Estructural d’un edifici entre mitgeres. La reforma, tot i que de poca entitat es molt necessària per l’edifici del 1900, amb parts de l’estructura amb bigues de fusta. Consisteix en la reforma de les parts més deteriorades, reforçant algun forjat i refent-ne alguna zona puntual.\nDeixem algunes fotos de l’estat actual per així poder veure el canvi quan acabin les obres.\nSorpresa a l’obra !\nBy admin On 6 febrer, 2013 In Totes, Visites d'Obra With No Comments Permalink\nVisita sorprenent a l’obra !\nMolt grata visita d’obra aquesta tarda, la casa ens ha sorprès per tres motius. L’escala ha quedat molt bé, color, proporcions, forma …. Els nous mobles ens han agradat moltíssim, sobretot el llit i cadires de l’habitació, i l’armari del menjador, cal destacar el bon gust dels propietaris de la casa ! Per acabar ens ha sorprès una nevada que ha deixat el paissatge blanc mentre erem dins la casa. Deixem algunes fotos.\nCasa a punt\nBy admin On 28 novembre, 2012 In Totes, Visites d'Obra With No Comments Permalink\nL’obra que va començar al Març, ha avançat lentament però sembla que acabarà amb l’any. Aviat podrem afegir un bon projecte a la web, mentrestant algunes imatges interessants.\nBy admin On 5 setembre, 2012 In Activitats, Totes With No Comments Permalink\nBy admin On 7 agost, 2012 In Activitats, Totes With 1 Comment Permalink\nBy admin On 31 juliol, 2012 In Altres, Publicacions, Totes With No Comments Permalink\nBy admin On 28 maig, 2012 In Totes, Visites d'Obra With No Comments Permalink\nBy admin On 15 maig, 2012 In Totes, Visites d'Obra With No Comments Permalink\nBy admin On 31 gener, 2012 In Totes, Visites d'Obra With No Comments Permalink\nBy admin On 24 gener, 2012 In Totes, Visites d'Obra With No Comments Permalink\nBy admin On 18 novembre, 2011 In Altres, Publicacions, Totes With No Comments Permalink


Els productes i proveïdors externs de Cardedeu Autosuficient | Cardedeu Autosuficient\nEls productes i proveïdors externs de Cardedeu Autosuficient\n06/03/2013 · by cardedeuautosuficient\t· in Proveïdors, Uncategorized.\t·\n“Els pagesos del món veiem que l’ofici desapareix; tots sabem el perquè, però encara no és tot perdut. Quan el nostre esforç és agraït la pagesia reneix!”\n“L’esforç passa, també, per acostar-nos al consumidor i permetre que aquesta estima per la terra s’encomani”\nA la Cooperativa Cardedeu Autosuficient s’ofereixen un conjunt de productes de consum a les famílies que l’integren: les cistelles de fruites i verdures, així com altres productes “externs”.\nPer al seu subministrament, la cooperativa, a través de la comissió de productes externs, vetlla perquè els productes oferits acompleixin uns criteris que formen part de l’ideari de la pròpia cooperativa.\nProximitat (en un radi desitjable de 100 km)\nA ser possible ecològic\nSuport a petites explotacions\nSuport a productors de la pròpia cooperativa\nA continuació es detallen la procedència i les característiques i especificitats de cadascun dels productes que ofereix la cooperativa.\nLES UNITATS FAMILIARS DE LA COOPERATIVA\nEs tracta d’una unitat familiar de la pròpia cooperativa. La cooperativa prioritza la compra dels productes que puguin ser proveïts per les unitats familiars de la cooperativa. A data de març de 2013 són:\nVerdura i hortalisses: Hort Phoenicurus (Mark i Gisela).\nRoser de Can Mundet (pomes, préssecs…); procedència: Cardedeu\nLlimones, taronges, mandarines, alvocats, aranges…; procedència: Castelló.\nPa i “panets”: Eulàlia i Andrés.\nOus: La cooperativa es proveeix dels ous dels galliners de la Gisela i el Mark i del galliner de la Maria, i es complementen amb el proveïdor extern de Can Maspons (Bigues i Riells). La casa pairal Maspons, del segle XVI, ha estat testimoni de l’aventura i en les tres hectàrees de terreny que l’envolten, més de 4.000 gallines privilegiades tenen sis corrals per aixoplugar-se, pasturen a cor que vols sota el marc incomparable dels Cingles de Bertí, mengen gra que no ha passat per químics ni pesticides i viuen una vida plàcida a canvi dels seus ous.\nCARN DE VEDELLA, XAI i CONILL\nEcotall és una unió de pagesos i productors de carn ecològica 100%, amb barreja de llavors netes de contaminació transgènica, de la qual en formen part els proveïdors de carn de la cooperativa.\nTota l’explotació està concebuda seguint els criteris de sostenibilitat i harmonia amb el medi ambient. Els conreus i la cria d’animals segueixen el sistema ecològic certificat i la casa de l’explotació està reconstruïda seguint els criteris de bioconstrucció. Amb la cria de bestiar fan possible tancar el cicle per l’aprofitament dels recursos: una part de les terres les destinen a l’alimentació del bestiar (han recuperat llavors de lleguminoses autòctones antigues, com el fenigrec, l’erb o el moreu), i l’altre part al consum humà i com a factor de rotació bàsic (s’han recuperat cereals antics per fer farina de consum humà: espelta, kamut, xeixa i forment…). Agricultura biodinàmica [La biodinàmica és un mètode de treball on s’estableix una relació entre la terra i el cosmos, diferents variacions lunars amb combinacions de terra (arrel), aire (flor), aigua (fulla), foc (fruit).]\nNom del proveïdor: Cal Pauet (Ecotall)\nUbicació: Cal Pauet, Ctra. C-26, km 135\nMunicipi: L’Espunyola (08614)\nTelèfon: 938 23 02 52 / 650 12 23 65\nCaracterístiques de l’explotació i/o producció\nCal Pauet és el nom de la casa on fa més de nou generacions que treballen la terra (des del 1731). El 1994 van iniciar la reconversió a l’agricultura ecològica (amb certificació ecològica des de 1994).\nRamat de raça ripollesa, que surt a pasturar cada dia. Formen part de l’Associació de Criadors de Raça Ripollesa.\nNom del proveïdor: Casa Salt del Colom\nTelèfon: 938 23 05 47\nCorreu electrònic: pepdelsalt@gmail.com, ecotall@gmail.com\nEl Salt del Colom és una casa de pagès situada a l’Espunyola. Des de vàries generacions es dediquen a cultivar terres i a la cria de bestiar, sempre respectant l’entorn. L’any 2006 van decidir millorar la manera de treballar per poder oferir uns productes sense que hi intervinguessin ni adobs químics ni herbicides.\nEl producte que ofereixen és carn de vedella criada en camps i pastures de l’Espunyola,100% alimentada amb productes de casa. Explotació familiar de dimensions reduïdes.\nAquest producte està certificat i controlat pel Consell Català de la Producció Agrària Ecològica (CCPAE).\nEls ramats es crien en un ambient sa, en el qual la diversitat de cultius i pastures permet un bon desenvolupament del bestiar.\nLa vedella ecològica creix aprofitant les pastures naturals del medi on viu i la llet que li proporciona la seva mare. L’alimentació de les vaques de cria ecològiques es completa amb farratges i grans de cereals, que representa el 60% de la seva alimentació. Es tracta d’aliments que provenen de l’agricultura ecològica i que són, per tant, lliures de pesticides i d’adobs químics en el seu conreu. Aquest tipus d’alimentació respecta les necessitats de cada espècie. Carn lliure de residus medicamentosos.\nCompten amb un obrador a la mateixa explotació on desfan les canals de forma artesana. Fan venda directa a l’explotació durant tot l’any. També venen a carnisseries i a menjadors escolars.\nProducte: CONILL (Conill com Cal)\nEngreixat amb pinso 100% vegetal complentat amb vitamines i minerals, sense medicaments ni productes transgènics.\nNom del proveïdor: Ecopollastre.cat\nMunicipi: Riudarenes (17421)\nWeb: www.ecopollastre.cat (en construcció)\nEcopollastre.cat es dediquen a l’explotació ecològica de pollastres de raça rústica, dels quals obtenim carn d’alta qualitat, gustosa, tendre i amb el sabor tradicional. Des de la granja de Can Rechs, ubicada a Riudarenes, crien els pollastres en contacte amb la natura, respectant el cicle vital i de creixement de l’animal. (Certificació oficial de producte ecològic).\nNom del proveïdor: Associació Agroecològica de Gallecs\nUbicació: Masia Can Jornet Xic\nMunicipi: Gallecs (08104)\nCorreu electrònic: info@espairuralgallecs.cat\nGallecs és un espai rural de 733,52 hectàrees, que conserva els seus valors naturals i paisatgístics en un entorn altament antropitzat. La principal activitat de l’espai és l’agrícola, àmbit en el que s’està portant a terme la conversió a l’agricultura ecològica. És també, l’espai lliure referent, cultural i de lleure de les poblacions veïnes, i esdevé un pulmó verd al servei de la Regió Metropolitana de Barcelona i d’un entorn intensament urbanitzat de més de 150.000 habitants.\nEl Consorci del Parc de l’Espai d’interès natural de Gallecs n’és l’òrgan gestor. Està integrat per la Generalitat de Catalunya, a través dels departaments de Territori i Sostenibilitat i d’Agricultura, Ramaderia, Pesca, Alimentació i Medi Natural, i els ajuntaments de Mollet del Vallès, Santa Perpètua de Mogoda, Palau-solità i Plegamans.\nEs potencia l’agricultura ecològica com a eina de desenvolupament productiu i compatible amb el medi natural del territori, amb l’obtenció de productes de qualitat i de proximitat destinats a l’alimentació humana, i el foment de la incorporació de joves pagesos. El 2011 Gallecs comptava amb 210 hectàrees en agricultura ecològica de les 535 ha de camps de conreu, essent un projecte pioner, innovador i de prestigi de Catalunya, que compta amb la col·laboració del grup de recerca d’agroecologia de la Universitat de Barcelona.\nS’està treballant per a la recuperació i producció de varietats antigues de llavors locals i tradicionals i amb elles la biodiversitat al camp i la qualitat a la taula.\nNom del proveïdor: Arròs L’Estany de Pals\nUbicació: Ctra. de Pals a Torroella, km 3\nMunicipi: Pals (17256)\nTelèfon: 972 63 66 35\nCorreu electrònic: info@arrosestanydepals.cat\nEs tracta d’una petita empresa familiar que es dediquen a cultivar, elaborar i envasar arròs. L’arròs és conreat per ells mateixos amb mètodes agroambientals (assecat al sol), elaborat amb delicadesa i envasat artesanalment sense cap colorant ni conservant.\nEs troben al poble de Pals, on l’arròs, en èpoques no gaire llunyanes, fou el motor econòmic d’aquest poble, d’aquí la tradició arrossera que s’ha traspassat de pares a fills durant generacions. Pals compta amb un microclima ideal per al cultiu de l’arròs. Les terres regades i/o inundades pel riu Ter donen a l’arròs tots els nutrients necessaris que, units a una climatologia especial i un conreu acurat i respectuós amb el medi ambient, fan que aquest arròs tingui una qualitat immillorable. El cultiu és modern, però encara utilitzen la mà de l’home per herbejar, replantar i controlar els arrossars. La collita és totalment mecanitzada, amb maquinària especial, per tal de poder recollir tot l’arròs de forma ràpida i segura, a fi d’evitar la pèrdua de la collita per possibles aiguats de tardor. Assequen l’arròs a l’era, amb el sol com a font d’energia, tal com ho han fet els nostres avantpassats durant segles, aconseguint així una qualitat extraordinària, sense alterar el procés de latència natural del gra d’arròs, estalviant energia i sense contaminar el medi ambient.\n(Des de la cooperativa estem demandant 2 de les 7 varietats d’arròs que cultiven. Excepcionalment, cap de les dues varietats és ecològica segons certificats estàndards, ja que el preu és molt elevat donat el fort components de mà d’obra que requereix. Tot i així des de la cooperativa s’aposta per aquesta explotació familiar i amb producció autòctona, que tot i no tenir el certificat es garanteix la seva qualitat i cura en la producció).\nHa sigut la varietat d’arròs més conreada, no només a Pals, sinó a tot el país. Per desgràcia, actualment està en regressió perquè els arrossaires l’han substituït per varietats més modernes, molt més productives, i més resistents. És de gra gros, rodó i perlat, amb un gran poder d’absorció, li costa de covar-se i és ideal per fer arrossos caldosos (cassola o bullit) amb un temps de cocció de 12 a 14 minuts.\nArròs bahia integral\nÉs de gra gros, rodó i perlat, només se li treu la pellofa en l’elaboració i conserva tota la fibra. Esdevé així un arròs molt nutritiu i gustós. Aconsellen menjar-lo només bullit i hauria de ser un aliment de consum diari per a tothom. Temps aproximat de cocció de 25 a 30 minuts.\nNom del proveïdor: Natureco\nLes pastes de Bonapasta d’espelta de Natureco (és la distribuïdora), formen part del projecte Unió local de desenvolupament Agrari del Moianès. Es tracta de la suma d’esforços d’agricultors i empreses del moianès, que ha arribat a convertir-se en un clúster de producció ecològica.\nLa iniciativa de Bonapasta sorgeix de la necessitat de substituir el productor italià que fins llavors era l’únic productor de pasta ecològica existent al mercat. Les pastes de Bonapasta són distribuïdes per Natureco a un gran nombre de supermercats ecològics.\nL’espelta es una subespècie del blat tradicional però té més proteïnes, vitamines B1 i B2, minerals, fibres i carbohidrats. S’acostumava a cultivar en zones de climes humits com Astúries, Suïssa o el Tirol, però des de fa uns anys que també es cultiva a Catalunya.\n“TORTITAS” I GALETES DE CEREALS\nNom del proveïdor: EcoAliment\nUbicació: Can Ribot, Cosidores, 3\nMunicipi: Dosrius (08319)\nTelèfon: 937 91 93 66\nCorreu electrònic: info@ecoaliment.com\nTelèfon: 93 744 00 12 / 93 847 32 38 / 654 40 99 35\nProducció de formatges al Parc natural del Montseny on s’hi elaboren formatges de llet crua produït per un ramat de 80 cabres alpines de pastures.\nTelèfon: 972 70 19 94 (Mas el Pujol de Dachs) 608 23 39 97 (Josep Orra)\nSituats al mas el Pujol de Dachs, una finca ubicada a les Llosses, al Ripollès, que tradicionalment s’ha dedicat a la producció de llet. Des de 1993 es dediquen a la producció de formatge com una manera de tancar el cicle de producció. Es tracta d’una producció artesana, ecològica i respectuosa amb l’entorn. L’objectiu és crear un vincle d’unió entre el productor i el consumidor final que permeti al productor obtenir un preu just i al consumidor final una seguretat i confiança en la procedència i qualitat d’aquell producte.\nCompten amb un ramat propi d’unes 25 vaques que gaudeixen, lliurement, de pastura durant pràcticament tot l’any. La llet està certificada com a ecològica pel Consell Català de la Producció Agrària Ecològica (CCPAE), amb el número de registre 1648-P. Treballen de forma integrada amb l’ecosistema agrícola, fomentant els cicles biològics naturals i mantenint i millorant la fertilitat de la terra a llarg termini.\nElaboren formatges artesans tant de llet crua com de llet pasteuritzada, bàsicament la producció es centra en els formatges madurats, però també produeixen formatges frescos i cremosos.\nMapa de la ubicació dels proveïdors (radi: 100 km)\nVerdures i hortalisses: Km0 (CARDEDEU)\nOus: Km0 (CARDEDEU) i Km23 (BIGUES I RIELLS)\nFruita: Km0 (CARDEDEU); Cítric: Km200-250 (PAIS VALENCIÀ)\nFarines i llegums: Km25 (MOLLET)\nPasta seca: Km45 (MOIÀ)\nGaletes de cereals: km8 (DOSRIUS)\nPollastre: Km55 (RIUDARENES)\nFormatge: Km35 (MONTSENY) i Km90 (RIPOLL)\nCarn: Km95 (L’ESPUNYOLA)\nArròs: Km100 (PALS)\n← 10 de febrer de 2013. Assemblea i calçotada\n23 de març: fira d’intercanvi de roba i trastos →\n3 responses to “Els productes i proveïdors externs de Cardedeu Autosuficient”\nmacarronic 06/03/2013 a les 15:43 · · Resposta →\nFantàstica feina! Visca el cooperativisme!\nCarles Díaz Tarragó 08/12/2014 a les 21:59 · · Resposta →\nTambé podríeu incloure els bolets que fem els de Bolet Ben Fet a Sant Antoni de Vilamajor\ncardedeuautosuficient 08/12/2014 a les 23:33 · · Resposta →\nMolt bona idea ho comentarem a la comissió de productes externs!


L’Escola de Puntaires d’Olèrdola ha celebrat el seu 22è aniversari — Ajuntament d'Olèrdola\n02:26 del 29 de juny de 2022\nL’Escola de Puntaires d’Olèrdola ha celebrat el seu 22è aniversari\nL’Escola de Puntaires d’Olèrdola ha celebrat el seu 22è aniversari S’ha constituït l’associació de l’escola i el proper 14 de maig participaran en la Trobada de Puntaires de Catalunya http://www.olerdola.cat/news/l2019escola-de-puntaires-d2019olerdola-ha-celebrat-el-seu-22e-aniversari http://www.olerdola.cat/news/l2019escola-de-puntaires-d2019olerdola-ha-celebrat-el-seu-22e-aniversari/@@download/image/Puntaires.JPG\nS’ha constituït l’associació de l’escola i el proper 14 de maig participaran en la Trobada de Puntaires de Catalunya\nL’Escola de Puntaires d’Olèrdola ha celebrat aquest dissabte amb un berenar el seu 22è aniversari. La trobada es feia al Centre Cívic La Xarxa de Moja i permetia a les puntaires compartir una estona agradable mentre recordaven les seves vivències fent puntes de coixí al municipi, tal i com destaca la professora de l’escola de puntaires, Enriqueta Mata.(àudio)\nLa celebració d’aquest 22è aniversari ha coincidit amb la creació de l’associació de l’Escola de Puntaires d’Olèrdola. La formació de l’entitat ha de facilitar els tràmits de l’escola de puntaires a l’hora de buscar ajudes.(àudio)\nPer primavera, l’escola té sortides gairebé cada cap setmana. El 26 de març van participar en una trobada a Pacs. El proper 23 d’abril estaran a la Granada. Entre els compromisos més destacats, cal subratllar la presència de l’escola de puntaires d’Olèrdola en la Trobada general de Catalunya, que s’ha programat a Sant Cugat del Vallès el proper 14 de maig amb la previsió d’acollir prop de 3.000 puntaires. L’escola de puntaires facilitarà el desplaçament col·lectiu en un autocar.(àudio)\nLes puntaries tampoc faltaran a la seva cita anual el diumenge de la Trobada d’Olèrdola, al Conjunt Monumental, que aquest any serà el proper 4 de juny.


Cementiri de Pneumàtics: Lectures: Saga - Volum 5\nLectures: Saga - Volum 5\nPer fi, després d'una llarga espera, he pogut comprar i llegir el volum 5 d'aquesta trepidant saga que porta precisament aquest nom, Saga, i és que tot i tenir una periodicitat mensual després de cada tongada de 6 entregues hi ha un descans important, a més que aquest llibre va sortir al novembre i he trigat a trobar-lo a un preu raonable.\nPerò ja és aquí, i si estàveu esperant la meva opinió sobre com continuen les aventures estel·lars de l'amor prohibit entre l'Alana i en Marko després de la darrera ressenya, que segur que sí, ha arribat el moment.\nAquesta vegada els números que conté el recopilatori són del 25 al 30, publicats originalment per Image Comics de febrer a juliol de 2015, i em sembla que no m'estendré gaire, perquè no val la pena entrar en detalls de la trama.\nEl quart volum ens deixava amb l'ai al cor perquè les coses es complicaven com mai per a la família protagonista, que es dispersava a les últimes pàgines, i durant aquests 6 números els veurem maldar per retrobar-se, cosa que els personatges secundaris, segons el cas, els intenten ajudar a fer realitat o, ben al contrari, els compliquen amb els seus objectius personals.\nÉs el que passa amb en Dengo, un plebeu del Robot Kingdom, el planeta dels robots amb cap de televisor, que agafa un ostatge reial i la fa ben grossa com a represàlia per una tragèdia personal. Amb les seves accions posa en perill les vides de diversos personatges, però no podem evitar sentir una mica de simpatia, potser compassió, per ell.\nEl cinquè volum de Saga destaca per l'augment de les complicacions, l'aparició de més personatges secundaris i una dificultat creixent per a tenir clares totes les subtrames a causa de les ramificacions. Potser sóc jo -és ben possible-, però de tant en tant tirava algunes pàgines enrere per saber d'on venia tot plegat.\nDe tota manera això no és més que l'acostament al punt àlgid -si és que hi ha un punt àlgid i no ens passarem anys llegint en cada cop més tensió-, i fidel als girs sorprenents l'obra de Brian K. Vaughan i Fiona Staples es reserva unes quantes morts que, en recollir una mica la nostra atenció, ens permeten tornar a tenir una mica el control sobre el que està passant a la història.\nJa ho deia a la darrera ressenya: Saga no sorprèn tant com al principi, més que res perquè ja sabem el pa que s'hi dóna, però això no vol dir que perdi interès ni capacitat per a impactar: tan bon punt ens posa al davant una tremenda discussió com una batussa, l'atac d'un ésser gegant, estrafolaris planetes i noves races -antropomòrfiques o no- que reflecteixen la riquesa de l'univers imaginat per guionista i dibuixant, un monstre enorme practicant-se una fel·lació a si mateix o un flashback en què veiem en Marko i l'Alana practicant sexe quan ella estava embarassada.\nSón impactes no pas gratuïts, sinó que fan la història més propera, perquè mostren coses ben naturals i amb què ens podem identificar tot i que els personatges siguin tots extraterrestres, bé en forma d'imatges, bé amb diàlegs o reflexions dels protagonistes i els secundaris. I es fa obertament, sense tabús de cap mena però sense que el resultat esdevingui groller.\nAra toca esperar un altre cop una bona temporada: ja no es fan els recopilatoris en acabar de sortir el sisè número de la tongada, sinó que s'esperen més. El sisè, en principi, no el veurem fins al setembre.\nEtiquetes de comentaris: Alana, Brian K Vaughan, Dengo, Fiona Staples, Gwendolyn, Hazel, Image Comics, Lectures, Marko, Saga, Saga volume 5, Sophie


Ja s'acosta l'últim dijous d'aquest mes.... en aquest cas significa que s'apropa la festa dels aniversaris!! En aquesta festa, la celebració serà doble, doncs felicitarem als residents que van néixer tant al mes de febrer com al mes de març! Com es pot veure en aquest cartell en són tot una colla... fent tots ells un total de 2.336 anys! Des d'aquí us volem desitjar un feliç aniversari :)\nPassem els dimecres amb la Mari i la Nica\nCom ja és habitual, cada 15 dies, a la residència rebem la visita de la Mari i la seva gossa Nica! Du rant els matins dels dimecres, la Mari proposa una dinàmica als residents, juntament amb la Nica, tant a la planta baixa com a la planta de l'entresòl. Aquest nou equip ha tingut una molt bona acollida per part dels residents i professionals del centre! Tot i això, hi ha aquells residents que no són gaire participatius pel que fa a les dinàmiques realitzades al centre. Davant d'aquest aspecte, ni la Mari ni la Nica volen deixar de saludar-los. És per aquest motiu que un cop acabades les dues activitats, ens anem al saló principal i acabem de saludar a aquells residents que encara no hem vist!!\nELS DIJOUS DE PASSEIG..\nAvui hem pogut gaudir d'un dia molt assolellat! Com cada dijous, si el temps ens acompanya, anem a passejar amb els nostres residents..\nAVUI HEM CREAT CACTUS!\nAvui dilluns hem començat la setmana fent cactus!!! Alguns dels residents han volgut volgut participar en aquesta dinàmica de manualitats. Tots els cactus que han sortit serviran per decorar la residència en l'època de la primavera i l'estiu! A continuació podeu veure alguns dels residents fent aquests cactus...\nPassem una altra tarda musical!\nAquesta setmana, a la Residència Ficus, hem viscut una setmana d'allò més musical!! El dilluns vam celebrar el carnaval amb els Taurons del Raval on vam poder escoltar i cantar tot un seguit d'havaneres. La música no va acabar aquí, doncs ahir, ens va visitar el nostre ja habitual pianista, el qual ens visita de manera voluntària per fer gaudir als nostres residents amb cançons de la seva època. Tots els residents, i també els professionals, li estem molt agraïts per la seva bona obra que ens proporciona :)\nTots els dimecres gaudim de la gimnàsia esportiva!\nUna de les últimes activitats que hem incorporat a la residència és la gimnàsia esportiva . Tots els dimecres a la tarda realitzem aquesta dinàmica on els residents es converteixen en autèntics atletes d'esports com el vóley, el futbol, el bàsquet i les bitlles! És una activitat que els hi agrada molt, i nosaltres com a treballadors gaudim molt fent-la! En aquest vídeo podeu veure (en càmera ràpida) tot l'exercici que fem mentre practiquem el vóley!!!!\nCARNAVAL MARINER AMB ELS TAURONS DEL RAVAL... ÈXIT ASSEGURAT!\nAquest any a la Residència Ficus hem celebrat un carnaval molt mariner. Al llarg de les últimes setmanes hem anat preparant la decoració que ens acompanyaria aquest carnaval, es pot dir que els nostres residents han fet una molt bona feina!!! Ahir va ser el dia escollit per celebrar el nostre carnaval. Per començar ambientant el dia més carnavaler de l'any, els nostres residents van lluir durant tot el dia d'ahir un fermall en forma d'àncora. Aquest complement va ser creat per alguns dels nostres residents durant una de les dinàmiques de manualitats. La tarda es va anar apropant, i aquest cop vam voler celebrar el carnaval juntament amb els Taurons del Raval! Per ambientar encara més aquesta festa, els residents van poder presumir d'un barret mariner fet també de manera manual! Tots junts feien un gran goig!! Al cap de pocs minuts d'haver-nos preparat, els Taurons del Raval ja van arribar al centre. Mentre ells preparaven el seu escenar\nCARNAVAL MARINER AMB ELS TAURONS DEL RAVAL... ÈXIT...


Novembre de 2013 – donec perficiam\nAbsència Del meu cor et vaig fer fora, per no veure. Allunyant-te, amb l’última mirada una llambregada va trencar el glaç que cobria els meus ulls. Ja bocins molls lliscaven avall mullant la pell voltant el nas dormint als llavis amarant-me la llengua de salabror. Mai no tornaré a mirar-te, però, cada cop que la… Read More Absència\n22 Novembre 2013 Salvador BonadaDeixa un comentari\nAquest proppassat dimecres 20 de novembre, ha estat una data important. Es celebra el dia internacional de la infància. Vull cridar-vos la atenció sobre alguns d’aquests infants, un grup molt particular i especial, amb una manera molt seva de relacionar-se amb el món i amb tot el que s’hi troba. Aquesta manera tan seva de… Read More Projecte Àgatha\n22 Novembre 2013 22 Novembre 2013 Salvador BonadaDeixa un comentari\nA propòsit del “mantra” de la gestió\nDesprés de la entrevista a l’ex-regidor d’Unió al consistori local es confirma la sensació de que aquestes entrevistes són fetes a la veu “oi que serem amics?”. Preguntes òbvies i respostes políticament correctes. Tan sols a destacar el “tornaré” del regidor, al més pur estil McArthur, i l’alegria de sentir-li dir (més aviat llegir) que… Read More A propòsit del “mantra” de la gestió\n6 Novembre 2013 Salvador BonadaDeixa un comentari


Méteo i biplaces de parapent a Àger\nRecordes aquells dies en que no feia tant fred i que l'accés a l'enlairament d'Àger, en el Montsec, s'arribava amb comoditat?\nDoncs dona-li temps. Encara tenim neu amb tot el que comporta en el Montsec.\nEls vols aquesta setmana només són per a valents.\nLa setmana vinent la cosa ja canviarà. Podrem volar en parapent amb total normalitat i gaudirem al màxim de les acrobàcies, els passejos en parapent i de la sensació de sentir-te com un ocell a la vall d'àger.\nSempre amb els professionals d'Agerair Parapent, Parapent Lleida, Parapent Catalunya, Parapent Pirineus o Parapent Montsec.\nAmb nosaltres sempre podreu volar amb seguretat.\nTornen els vols espectaculars en parapent Biplaça


Guardons esportistes locals 2018 - El Miragall\n22.12.2018 12.45 h\nEl Consell Municipal d'Esports i la Regidoria d'Esports presenten els "Premis IV Gala de l’Esport de Castelló. Any 2019". Les modalitats son les següents:\nGUARDÓ MILLOR ESPORTISTA LOCAL.\n- Tenir més de 15 anys i haver nascut al municipi o estar empadronat a la localitat o pertànyer a un club enregistrat al municipi, al menys durant les tres últimes temporades.\n- Ser proposat per qualsevol membre del Consell Municipal d’Esports o a títol personal, per escrit, aportant en cada cas la documentació oficial que acredite els seus mèrits, títols, èxits esportius, etc., tot allò corresponent a la seua trajectòria esportiva, als seus mèrits esportius obtinguts els darrers anys i a la seua tasca en la promoció i desenvolupament de l’esport al municipi.\nGUARDÓ/NS MILLOR ESPORTISTA i/o EQUIP DE CADA ENTITAT ESPORTIVA.\n- Pertànyer a un club registrat al municipi, al menys durant les tres últimes temporades.\n- Ser proposat pel seu club esportiu local, aportant en cada cas la documentació oficial que acredite els seus mèrits, títols, èxits esportius, etc., tot allò corresponent a la seua trajectòria esportiva o als seus mèrits esportius obtinguts els darrers anys.\nGUARDÓ PREMI ESPECIAL AL RECONEIXEMENT i TRAJECTORIA ESPORTIVA.\n- Es lliurarà a aquell esportista que haja destacat al llarg dels anys en la història esportiva del municipi, en l’esport individual o d’equip. A aquest premi podran optar persones a títol personal o col·lectiu, que hagen col·laborat en la promoció de l’esport al nostre municipi.\n- Ser proposats per la Regidoria d’Esports, pel Consell Municipal d’Esports o a títol personal, per escrit, aportant en cada cas la documentació oficial que acredite las seua trajectòria, notorietat, biografia i èxits esportius a nivell nacional o internacional.\nAcí podeu consultar les bases. Termini divendres 28 de desembre.\nBASES GALA DE L\_'ESPORT 2019 (PDF, 545,9 KB)\nPresentació i inici del projecte 'Carrer Història'\nEmergència Feminista, divendres 20 de setembre\nAssemblea General extraordinària AFA Vva. de Castellón RESPIR\nDakris, presenta a Castelló 'Starman'


Els participants a la presentació del festival de cinema de Reus.\nEl festival tindrà lloc del 9 al 12 de novembre\nActualitzada 09/11/2016 a les 11:42\nL'onzena edició del Memorimage Festival Internacional de Cinema de Reus, que se celebrarà del 9 al 12 de novembre, ja ha estat presentada. Aquest dilluns s'ha fet públic el programa del que és, segons el director artístic del festival, Daniel Jariod, «una edició farcida de films realitzats al territori que acaben dibuixant un retrat global de la zona com una veritable terra de pioners». El Teatre Bartrina i el Centre de la Imatge Mas Iglesias seran de nou els espais principals del festival en què els films utilitzen imatges d'arxiu.\nEl Memorimage 2016 es presenta amb un fort accent local, del territori de Reus i la seva àrea propera. En especial films com 'Priorat', 'Les 7 vides d'Eduard Toda', 'Els nens de la jungla', 'Estados clandestinos', 'Game Over' o 'Reus, abans, ara i aquí' tenen intensos vincles amb el territori ja sigui per la temàtica o pel fet que alguns dels productors hi estan vinculats. Aquest és un dels motius pels quals s'ha escollit l'Estació Enològica de Reus com a escenari de la presentació del festival, un equipament històric de la ciutat amb estrets lligams amb les comarques veïnes a través de l'activitat agroalimentària.\nEl film inaugural d’enguany és 'Priorat' de David Fernández de Castro. La història de l'apassionant procés de transformació d'aquesta regió vitivinícola que ha convertit una zona a punt d’enfonsar-se, en una de les regions vinícoles més productives del món. Es comptarà amb la presència de tot l’equip de la pel·lícula. A la Secció Oficial es podrà gaudir de 'Sota les bales', la història del fotògraf Tony Vaccaro, reconegut per retratar grans personalitats com Pablo Picasso, Marilyn Monroe o Sofia Loren i que, durant més de quaranta anys, va guardar al seu calaix una colpidora col·lecció d’imatges de la seva experiència com a soldat a la Segona Guerra Mundial. També es podrà veure 'The Music of Strangers', la història del violoncel·lista Yo-Yo Ma, que l’any 1998 va fundar la Silk Road Ensemble, una orquestra de músics virtuosos de diversos països que va portar-lo a descobrir identitats i tradicions culturals d’arreu del món.\nLa secció MemoriReus consta de les següents pel·lícules: 'Els nens de la jungla', que ens presenta el grup de mestres de Reus que va fundar l’Escola Mowgli, un desafiament no només pedagògic, sinó també polític i cultural en plena dictadura franquista; 'Estados clandestinos', l’experiència d’un grup de militants uruguaians, exiliats a Buenos Aires, que el 1976 van ser segrestats i traslladats il·legalment a Uruguai per un comando militar de la dictadura argentina en un capítol desconegut de l'Operació Còndor; 'Les 7 vides d’Eduard Toda', la fascinant història d’un reusenc il·lust re de la Catalunya de finals del segle XIX i principi del XX, oblidat, malgrat haver estat el primer egiptòleg de l’estat, el descobridor de l’arrel catalana de l’alguerès i el reconstructor del monestir de Poblet.\nAquest any hi haurà dues Sessions Especials. En col·laboració amb el programa Cronos del Canal 33, es projectarà 'Joe McCarthy, l’autèntic americà', un retrat de l’home que va propiciar la caça de bruixes contra sospitosos de ser comunistes als EUA durant els anys cinquanta. També s’hi podrà veure 'Espanya en dues trinxeres, la Guerra Civil en color', que gràcies a un treball de digitalització i restauració ens mostra la Guerra Civil com mai s’havia vist. A més, MemoriXics, dedicada al públic familiar, recupera la comèdia 'El Cameraman', de Buster Keaton i Edward Sedgwick.\nA la secció MemoriJove, els estudiants podran gaudir i aprendre amb les projeccions i col·loquis de una selecció composada per un títol de l’edició d’enguany i dos pensats per a l’ocasió. Es tracta de 'Game Over', 'Les 7 vides d’Eduard Toda' i 'Refugi Dresden'.\nEl 12 de novembre tindrà lloc la Cloenda de Memorimage 2016 amb l’entrega de Premis i la projecció de 'Reus, abans, ara i aquí', un espectacle audiovisual amb música en directe, que retrata diversos espais emblemàtics de Reus, capturant l’essència de l’imaginari col·lectiu reusenc. El projecte està realitzat pels alumnes de la Casa d’Oficis Mas Carandell amb imatges del CIMIR.\nDaniel Jaroid, Director Artístic del Memorimage: «És possible endur-se a casa l'orgull de territori o un moment emotiu inesperat»


Estratègia i tàctica en Marketing Digital - Estrategia de negocio y Marketing digital | Judit Montal Consultora-Vic\nAdapta el teu negoci als nous temps\n“En Marketing Digital, les eines i plataformes evolucionen constantment.\nEn canvi l’estratègia\nA vegades veig errors\nSi em demanessin un error que veig en Marketing Digital i que més em sorprèn seria la falta d’estratègia. Hi ha empreses que tenen una web perquè un dia la van fer, que estan a les xarxes socials “perquè cal estar-hi” o que fan publicitat perquè sembla que potser arriben a més persones, però que no saben amb quina finalitat ho fan?\nEspero que no sigui el teu cas, però si ho és o creus que vols millorar, segueix llegint.\nEl marketing Digital és una disciplina nova, però no hauria de ser excusa per improvisar\nEl marketing digital, és una disciplina relativament nova en relació a altres àrees de l’empresa, però això no hauria de justificar la improvisació. No puc evitar preguntar-me i si amb compres fessin el mateix? o amb finances? o amb recursos humans?\nLes plataformes evolucionen molt ràpid i fins i tot desapareixen\nEl fet que molts dels continguts que es faciliten a través de les plataformes que utilitzem, Facebook, Instagram, Linkedin tinguin una visibilitat curta en el temps, ens fa relaxar amb les formes i amb la planificació. Si, a més a més, veiem que les plataformes evolucionen tant ràpid i que fins i tot les considerem “modes” tampoc hi ajuda.\nPerò, la tàctica, les eines, les plataformes són imprescindibles per aconseguir els objectius que volem. I hem de saber com utilitzar-les per treure’n el millor profit.\nPerò per sobre tot hi ha l’ESTRATÈGIA, que t’ajudarà a pensar i a decidir els objectius, a planificar les accions que t’ajudaran a aconseguir-los més ràpidament i amb un menor costo o dedicació.\nL’estratègia a més a més, la decideixes tu en base a la informació que reps de l’entorn i l’interior de l’empresa i la canvies si vols o si ho crues necessari.\nSi et planteges aplicar l’estratègia a les teves accions de marketing digital, contacta i buscarem la forma més adequada per a ajudar-te a enfortir i preparar millor el teu negoci, A ADAPTAR-SE AL CANVIS QUE TENIM AL DAVANT.


Gloria (calefacció) - Viquipèdia, l'enciclopèdia lliure\n(S'ha redirigit des de: Glòria (construcció))\nLa gloria és un sistema de calefacció antic, que permet ajustar la potència calorífica del foc, regulant l'entrada d'aire en el lloc de la combustió, que es fa fora del local a escalfar, evitant el refredament per l'aire exterior. Utilitzat a Castella des de l'edat mitjana, té com a antecedent directe l'hipocaust romà. El k’ang, semblant a la glòria castellana, és un sistema de calefacció d'àmplia utilització a la Xina des de la dinastia Han.\nConsistia en una llar de foc situada generalment a l'exterior (un pati), on es cremava un combustible, la majoria de les vegades palla, i un o uns conductes que discorrien sota el paviment dels locals a escalfar, per on es feien passar els fums calents de la combustió, sortien després a l'exterior per una xemeneia vertical.\nL'efectivitat d'aquest sistema és major que la de la llar de foc perquè la combustió es pot regular taxant l'entrada d'aire a la llar (el que permet regular la potència) i a més l'aire necessari per la combustió no ha de passar pel local, refredant-se. També permet, per la seva lenta combustió, l'ús de materials combustibles menuts en substitució de la fusta\nEncara que la glòria no només és més còmoda que la llar tradicional, perquè evita el fumat del local que escalfa i l'excessiva ventilació, necessària per evacuar els fums, té per tant un rendiment més alt que les llars amb el foc obert, no és un sistema recomanable actualment (en la seva versió tradicional) pel baixos rendiments que s'obtenen comparats amb els sistemes moderns, fins i tot utilitzant el mateix combustible. Cremant la mateixa quantitat de combustible en una caldera moderna i repartint la calor mitjançant aigua per canonades, s'aconsegueixen majors rendiments.\nAvui hi ha una variant moderna d'aquest sistema, que és el terra radiant. Consisteix a portar aigua calenta (a uns 50º C) per tubs situats sota del paviment, escalfant aquest que cedeix la calor a l'ambient per radiació principalment.\nLa glòria es construeix sota una habitació de la planta baixa, fent l'enrajolat de la mateixa recolzant un doble o triple tauler de matxembrat sobre envans que formen els conductes calefactors. La llar de la glòria s'estableix fora de l'habitació conduint cap al vestíbul o a un espai de pas que pot estar en el propi habitatge o fora, en una espècie de corral.\nHipocaust romà, antecedent directe de la glòria.\nOndol, sistema coreà semblant\n↑ Una alternativa para ahorrar luz que aún se utiliza en muchos lugares de Castilla y Leon son las glorias, Público (España)\n↑ Gloria castellana\nObtingut de «https://ca.wikipedia.org/w/index.php?title=Gloria_(calefacció)&oldid=26925047»\nDarrera modificació: 8 abr 2021 a les 15:01\nLa pàgina va ser modificada per darrera vegada el 8 abr 2021 a les 15:01.


Tura i Chacón xoquen per la sentència de l’Estatut ! directe!cat\nPolítica Última actualització Divendres, 6 d'agost de 2010 17:38 h\nLa consellera declara que el PSC volia que el PSOE hagués actuat amb més rapidesa · Entén les tesis de la ministra perquè 'forma part del govern espanyol'\nL’enèsim exemple de l'aiguabarreig ideoloògic que es viu en el si del PSOE l’han protagonitzat aquest divendres Montserrat Tura, consellera de Justícia i Carme Chacón, ministra de defensa. Tura, ha admès no haver 'coincidit del tot' amb la ministra de Defensa, Carme Chacón, sobre la valoració de la sentència de l'Estatut. 'Algunes de les afirmacions que ha fet Carme Chacón no les comparteixo', ha dit Tura en una entrevista a RAC1. La consellera de Justícia i membre de l'ala catalanista del PSC creu que la ministra va mantenir 'les tesis del govern espanyol, perquè ella en forma part'. Poc després que es fes pública la decisió del Tribunal Constitucional (TC), Chacón es va mostrat satisfeta amb la sentència perquè avala la constitucionalitat del 95% de l'Estatut.\ncarme chacón, Montserrat Tura, psc, psc catalanista, psc es, psoe, sentència estatut\nTura ha lamentat que 'sempre busquem més les diferències en el mateix partit que no pas les causes de qui ens ha portat en aquesta circumstàncies'. En tot cas, ha deixat clar que 'algunes de les afirmacions que ha fet Chacón no les comparteixo', però ha afegit que 'segur' que no vol que 'd'aquest tema el PP en tregui profit i intenti guanyar les properes eleccions, perquè llavors sí que Catalunya va apanyada'.\nSobre les relacions entre PSC i PSOE, Tura ha dit que els socialistes catalans voldrien que 'el PSOE hagués actuat amb més rapidesa' davant de la sentència, però ha afegit que no es pot 'oblidar' que 'hi ha un partit que és el culpable de tot plegat, que és el PP'. 'És com si li sortís gratis que hagués presentat un recurs contra l'Estatut', ha lamentat.\nPel que fa a la reunió entre el president de la Generalitat, José Montilla, i el vicepresident tercer del govern espanyol, Manuel Chaves, Tura ha dit que li va agradar que 'Chaves fos conscient que la sentència del TC havia creat un esvoranc entre Catalunya i Espanya'. De fet, ha dit que aquesta és la 'frase més contundent' que li ha sentit a un membre del govern espanyol des que hi ha sentència. 'Està bé que se n'adonin que s'ha creat un esvoranc, que és una cosa molt greu que s'ha de resoldre ràpidament', ha afegit.\nLa consellera ha lamentat que no s'hagi modificat abans de la sentència la Llei Orgància del Poder Judicial (LOPJ). 'Ara hem sentit que es modificarà, però ens hagués agradat que s'hagués modificat abans de la sentència', ha constatat.\n7 d'agost de 2010, 22.51 h\n#6 Esperem que si!\n7 d'agost de 2010, 17.47 h\nLa Montserrat Tura (amb la seva cara de professora de párvuls) és simplement patética, i sempre ho será. En canvi la Chacon es una bestia negra de la pitjor espècie, i té l`honor de ser la nº 1 en espanyolisme hiper-centralista per la banda dreta. Quin fástic que em donen aquests impresentables del PSC. Ja no poden enganyar a ningú. Esper-ho que s`estavellin a les properes eleccions!!\n7 d'agost de 2010, 17.29 h\nAquesta senyora, la Tura, si fos catalana de veritat i li restés un bri de dignitat, no enraonaria tant i plegaria. Però tots i totes són iguals, l'afany de protagonisme i la pela els encega, la dignitat la deixen penjada al quarto de bany quan surten de casa. I de la chacón ni en parlem, és una castellana pro-espanyola disfressada de catalana.\n6 d'agost de 2010, 23.15 h\nDe què van els del PSC. Els esvoranc del que parla Chavez el PSOE-PSC-PP l'han cavat ells mateixos. Van permetre que TC fes sentencia amb els personatjes que el compossen. Sabien el que passaria i en els 2 partits majoritaris cara España i els vots de les properes eleccions els hi convè la retallada del Estatut de Catalunya. I el PSC què fa ? El que ha fet sempre. Per mi ha quedat clar que els hi estan llapan les sabates en els de Madrid i España.\n6 d'agost de 2010, 22.12 h\nEstic cansada de tant equilibris del PSOE-PSC amb el PP. Estic cansada de tant de vot contra Catalunya per part del PSOE-PSC per anar a favor de l'Espanya castellana-andalusa. Estic cansada de que el PSC doni la cara a Catalunya i pari el cul al Madrid del PSOE. MAI hauria dit que jo cridaria "INDEPENDÈNCIA" en una manifestació, però ho vaig fer amb sentiment i més convicció de que no ens deixen altre sortida. Tinc el cul irritat i aquestes eleccions seran las primeres que no votaré PSC.\n6 d'agost de 2010, 19.11 h\nNo perdem mes el temps amb els espanyols i anem per feina!\nVols que Catalunya sigui lliure altre cop?\nVols viure millor tu i els teus fills?\nVols que Catalunya sigui el quart estat d'Europa?\nSaps que haurem de fer, oi?\nDoncs cap vot qui no vulgui la llibertat de Catalunya! (no fa pas falta dir quins partits no has de votar, o si?)\n6 d'agost de 2010, 18.40 h\nI perque no forma part d'un partit catalan i treure vots a un partit catalan ... no hi ha diferencia entre PP i PSOE, nomes paraules pero en fets cap ni una. PP no nega diners de la gent gran, PP no nega que no es pot fer abortacions, PP no nega que no es pot tenir escoles bilinguals com ara ( nomes que espanyols poden anara a la seva escola sense apendre catala o euskera que em sembla perfecte si volen viure a ghetto ) ... si no vols independencia vols formar i compartir estat espanyol amb PP,... Llegir més


MIÜLAS mobles: Història del moble: El Renaixement\nHistòria del moble: El Renaixement\nAvui una mica més d’història: El Renaixement\nA mitjans del segle XIV, Itàlia va viure una recuperació estètica de l’antiguitat greco-romana. Aquest període s’ha anomenat Renaixement, i va ser el començament de l’Edat Moderna.\nAquest estil és va estendre ràpidament per tot Europa. Els palaus els van fer més habitables i amb més mobles en el seu interior, i en aquests, escultures i motllures policromades, estucs, incrustacions de pasta i de fusta (marqueteria), marfil i pedres de colors.\nEls mobles característics del Renaixement són: el “cassapanca” (banc i bagul a la vegada), el “cassone” (cofre decorat que recorda el sarcòfag romà) i el “esgabello” (petita cadira molt treballada).\nA la França de principis del segle XVI, l’ornamentació dels mobles es va omplir de molts detalls i es va utilitzar el roure i la noguera. El moble més representatiu va ser el “dressoir” (aparador derivat del cassone italià). Es va desenvolupar la taula extensible i, a finals del segle XVI, la cadira giratoria.\nA Espanya, durant la mateixa època, es va produir un estil molt característic. A causa de la gran influència musulmana es va desenvolupar l’estil “Mudejar”. I la gran afluència de plata a bon preu va ser la base de l’estil “Plateresco”.\nEl moble més conegut d’aquesta època és el bargueño. Es tracta d’un bagul amb molts calaixos amb el frontal abatible, que es feia servir d’escriptori.\nA Anglaterra, durant el període Tudor, les noves mansions van començar a tenir més comoditat en el mobiliari. La taula de menjador va passar a tenir una posició permanent en el centre del menjador. Es va començar a fer el moble tornejat i el baldaquí, i al final del regnat d’Isabel I va augmentar l’us d’entapissats en cadires i butaques.\nPublicat per Miülas: miulasmobles@gmail.com a 20:31


Classe de cinquè Valldemossa: mayo 2013\nVISITA IES ESPORLES\nLa visita a l'institut d'Esporles va ser tot un encert. Es varen sentir amb més ganes i més grans del que són.\nEl nombre d'assignatures i professors els va fer pensar que caldrà esforçar-se i estudiar des del primer dia.\nEl temps de pati que compartiren amb els amics que ja van a l'institut els acabà de convèncer que aquesta serà una experiència que no es volen perdre.\nDe tornada a l'escola, tot eren plans i confidències de cara al futur. Un futur que, estic ben segura, afrontaran amb seguretat i confiança.\nPublicado por Classe Valldemossa en 14:13 No hay comentarios:\nAhir la nostra escola va celebrar la carrera anual "Gotes per Níger" amb la finalitat d'obtenir uns diners que permetin l'accés a l'aigua potable al poble nigerià.\nTots els alumn@s de l'escola varen córrer amb alegria per tal de fer moltes voltes al circuit i que els seus patrocinadors aportassin diners suficients per millorar les condicions de vida de la població de Níger.\nEl dia ens va acompanyar i, malgrat la calor, tots varen córrer amb ganes.\nAviat sabrem quina quantitat de diners hem aconseguit amb l'esforç de tots.\nGràcies als corredors i als patrocinadors.\nPublicado por Classe Valldemossa en 10:23 No hay comentarios:\nALIMENTS ILLES BALEARS I UNICEF\nDijous dia 2 vàrem fer un taller sobre els aliments de les Illes Balears i la denominació d'origen.\nEns proporcionaren informació sobre el sector primari, la sobrassada, l'oli i el formatge de Maó i jugàrem per equips a respondre preguntes sobre aquests aspectes.\nDesprés del pati, una representant de l'UNICEF ens apropà a la realitat que viuen als països de l'Àfrica, concretament a Níger. La manca d'infraestructures sanitàries, la dificultat d'accés a l'aigua potable, les malalties i la pobresa, varen ser alguns dels àmbits en els quals es centrà la xerrada que ens va fer.\nUna dada significativa que ens aportà va ser que el cost per construir un pou d'aigua potable era tan sols de 300 euros, una quantitat insignificant per a nosaltres i que, per a ells, suposa un gran benefici.\nCreim que amb la carrera que farem dia 6 podrem contribuir en la millora de la vida dels nigerians.\nPublicado por Classe Valldemossa en 9:57 No hay comentarios:


Torna la Setmana Cultural del Campus de la UPC Terrassa | Fulls dels enginyers\nCom ja és habitual any rere any a la primavera universitària vallesana, els primers dies de maig s’omplen d’activitats lúdiques, culturals i esportives organitzades pels estudiants del Campus de la UPC a Terrassa. Aquestes activitats conformen la Setmana Cultural 2017, que enguany tindrà lloc els dies 3 ,4 i 5, amb una programa que inclou concerts de música en directe, campionats esportius, concursos, tallers, videojocs on line, gastronomia, així com l’Olimpíada de drons, que es consolida com un dels plats forts amb la seva tercera edició.\nEl tret de sortida de la Setmana Cultural del Campus de la UPC a Terrassa serà també una de les activitats més destacades de la programació. Es tracta de la III Olimpíada de drons, organitzada pel Laboratory of Unmanned Aerial Systems (LUAS) de l’Escola Superior d’Enginyeries Industrial, Aeroespacial i Audiovisual de Terrassa (ESEIAAT). Els drons que participaran en aquesta singular competició estan construïts pels estudiants de l’assignatura “Muntatge, configuració i vol de drons” que imparteix el professor Oriol Lordan. Els aparells han de superar un circuit aeri i una sèrie de proves per demostrar la seva precisió de moviments i capacitat de vol. La III Olimpíada de drons de l’ESEIAAT tindrà lloc el dia 3 de maig entre les 11h i les 13h al dronòdrom que s’ha habilitat recentment a la pista poliesportiva de l’Escola (c. Colom, 11. Terrassa).\nQuant als tallers, destaquen el de defensa feminista, programat per al mateix dia 3 de maig a les 12 h i mitjançant el qual els estudiants organitzadors volen explicar com detectar la violència sexista i com actuar davant d’ella, així com el que imparteixen el 5 de maig a les 12 h el professor Jaume Figueres i l’ONG Metges Sense Fronteres sobre el sistema de cartografia OpenMaps, una eina interactiva que els ajudar a detectar i actuar de forma eficaç a les persones més necessitades del planeta. El dia 3, a les 10 h, també s’ofereix un taller de Mildfulness en el qual s’explica aquesta tècnica per identificar allò que és important i a no deixar-se arrossegar pels petits inconvenients de la vida diària.\nLa gastronomia també estarà molt present a la Setmana Cultural, primera, amb la barbacoa prevista per al dia 3 a les 12. 30 h, però també a través del taller d’empanadilles, a les 13 h i dels cursos de cata de vins, el dia 4 a les 12 h, i de cerveses , el dia 3 a les 13 h. El tradicional i multitudinari concurs de paelles tindrà lloc el dijous a partir de les 12.30 h al pati de l’ESEIAAT.\nEls estudiants mes esportistes podran participar als tornejos, de voleibol el dia 3 de maig; de bàsquet el dia 4; de pàdel el dia 5 o a la ja clàssica cursa del campus pels carrers de Terrassa, que tindrà lloc el 4 de maig. Els corredors sortiran de l’ESEIAAT a les 11.15 h i recorreran el trajecte fins a la Facultat d’Òptica i Optometria de Terrassa (FOOT) per, seguidament, baixar el Parc de Vallparadís, des d’on arribaran novament a l’ESEIAAT. A mes dels premis als primers classificats, també hi haurà premi al grup o corredors millors disfressats.\nEls concursos divertits també són habituals en la Setmana Cultural. Enguany és novetat el concurs de punteria amb avions de paper que han organitzat els estudiants de l’Associació UPC Venturi per al dia 4 a les 14 h. També serà divertit el de coets impulsats per aigua, organitzat per l’Associació UPC Space Programme per al divendres dia 5 a les 12 h; la gimcana pel Campus programada per al dia 4 a les 13 h; o el de xuclar flams el dia 3 a les 13 h. Les persones més tecnològiques podran jugar a videojocs on line durant tota la setmana així com comprovar la seva perícia als simulador de pilotatge de motocicletes el dijous dia 4 de maig.\nI no podia faltar la música. Hi haurà DJ’s al pati de l’ESEIAAT durant tota la setmana i tres concerts en directe, a la plaça del Campus, el dia 4 a partir de les 15 h, a càrrec dels grups “The Fox 196”, “Quico Lloms” i “Angangas”. El públic més desinhibit podrà participar al karaoke del divendres, dia 5, a les 12 h.\nLa festa nocturna de la Setmana Cultural es celebrarà la nit del dijous dia 4 de maig, a un local del terrassenc carrer de la Rasa.\nEtiquetes:drons UPC ESEIAAT\nSelect ratingGive Torna la Setmana Cultural del Campus de la UPC Terrassa 1/5Give Torna la Setmana Cultural del Campus de la UPC Terrassa 2/5Give Torna la Setmana Cultural del Campus de la UPC Terrassa 3/5Give Torna la Setmana Cultural del Campus de la UPC Terrassa 4/5Give Torna la Setmana Cultural del Campus de la UPC Terrassa 5/5